"Ԥшьымз аус адааулоит аинтернет ҳасабла аҵараҵара аус ашкол анаркха инаркны. Акыр аамҭа ҳцәагеит асистема мацара ашьақәыргылара, иахьазы иара алхуп. Уи жәларбжьаратәи системаны иҟоуп, ҷыдала аҵаратә системазы ишьақәыргылоуп, иара Аԥсны аҵаратә система иадҳәалахарцаз аус адааулеит. Ашколқәа рышә анаркха, ари асистема аус ауртә еиԥш иҟалоит. Актәи аетап ала арҵаҩцәа, аҭаацәа, ахәыҷқәа зегьы асистемахь анеиразы алшара роуеит, доусы иинформациа уахь ианиҵоит, классцыԥхьаӡа, маҭәарла еихшаны, нас арҵаҩцәеи ахәыҷқәеи авиртуалтә класс ахь иақәшәоит. Аха уи ус имариахом, зегьы ашьцылаанӡа акыраамҭа аҭаххоит. Ҳгәы иҭоуп арҵаҩцәа уи азы ацхыраара рыҭара. Аха иҳәатәуп, ари зегьы шаамҭалатәи усу, ас еиԥш аҭагылазаашьа аԥҵахоит ашколқәа ахьынӡарку, нас еиҭа алшара аныҟалалак, зегьы ииагахоит итрадициатәу аҵаратә системахь", - ҳәа еиҭеиҳәеит Аншба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
- Арышԥҳа Аԥсны онлаин аҵаразы: ада ԥсыхәа ҟамлар, аиҿкаара шалыршахо ҳнарбеит асеминар
-
-
Аҵарашықәс ҿыц ҳабанӡазыхиоу: аҵара аминистр Аҟәа аилацәажәара мҩаԥигеит